pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีมอบกำลังใจผู้พิการ ให้มีความเข้มแข็งทั้งร่างกายจิตใจ รัฐบาลมุ่งส่งเสริมการทำงานและใช้ชีวิตในสังคมอย่างมีความสุข
วันอังคารที่ 3 ธันวาคม 2562
นายกรัฐมนตรีมอบกําลังใจผู้พิการ ให้มีความเข้มแข็งทั้งร่างกายจิตใจ รัฐบาลมุ่งส่งเสริมการทํางานและใช้ชีวิตในสังคมอย่างมีความสุข
นายกรัฐมนตรีมอบกําลังใจผู้พิการ ให้มีความเข้มแข็งทั้งร่างกายจิตใจ รัฐบาลมุ่งส่งเสริมการทํางานและใช้ชีวิตในสังคมอย่างมีความสุข
วันนี้ (3 ธ.ค 62) เวลา 15.00 น. ณ ตึกสันติไมตรี (หลังนอก) ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธาน ในพิธีเปิดงานวันคนพิการสากล ประจําปี 2562 พร้อมมอบโล่ประกาศเกียรติคุณ ให้แก่คนพิการต้นแบบ และหน่วยงาน องค์กรที่สนับสนุนงานด้านคนพิการ ประจําปี 2562 โดยมีผู้แทนองค์การสหประชาชาติ และนายกสมาคมคนพิการทุกประเภทแห่งประเทศไทย อ่านสารวันคนพิการสากล โอกาสนี้ นายกรัฐมนตรีได้มอบโล่ประกาศเกียรติคุณดีเด่นได้แก่ คนพิการต้นแบบดีเด่น จํานวน 15 ราย องค์กรที่สนับสนุนงานด้านคนพิการดีเยี่ยม จํานวน 8 ราย สถานที่ดีเด่นด้านการจัดสิ่งอํานวยความสะดวกสําหรับคนพิการ จํานวน 1ราย พร้อมกล่าวเปิดงานวันคนพิการสากล สรุปสาระสําคัญ ดังนี้
นายกรัฐมนตรีกล่าวว่า รัฐบาลให้ความสําคัญในการส่งเสริมสิทธิ โอกาส และความเสมอภาคอย่างเท่าเทียมของคนพิการ พัฒนาศักยภาพคนพิการในทุกมิติ ให้มีความเข้มแข็งทั้งร่างกายและจิตใจ Strong together อยู่ในสังคมอย่างภาคภูมิใจ ขอให้เชื่อมั่นว่ารัฐบาลจะไม่ทิ้งใครไว้ข้างหลัง ซึ่งสอดคล้องกับประเด็นหลักในปี 2562 ขององค์การสหประชาชาติ คือ การสร้างความมีส่วนร่วม เสริมความเป็นผู้นําคนพิการ สู่การสร้างโอกาสและความเสมอภาคทางสังคม โดยมุ่งให้ไทยเป็น “สังคมแห่งโอกาส” สอดคล้องกับอนุสัญญาว่าด้วยสิทธิคนพิการ ที่ส่งเสริมพิทักษ์สิทธิและรับรองให้คนพิการมีหลักประกันในสิทธิเสรีภาพ และศักดิ์ศรีความเป็นมนุษย์อย่างเสมอภาคทัดเทียมกับบุคคลทั่วไป
ทั้งนี้ รัฐบาลเน้นดูแลคนพิการทั้งโครงสร้างพื้นฐาน และเชิงสังคม โดยเน้นสร้างสังคมที่ปราศจากอุปสรรคไม่ว่าจะสภาพแวดล้อม ข้อมูลและการสื่อสาร กฎระเบียบ หรือทัศนคติของคนในสังคม และเน้นสร้างแรงกระตุ้นให้คนพิการเชื่อมั่นในศักยภาพและความสามารถของตนเอง โดยมอบหมายให้กระทรวงการพัฒนาสังคมและความมั่นคงของมนุษย์ ขับเคลื่อนนโยบายการพัฒนาคุณภาพชีวิตคนพิการของรัฐบาล เพื่อให้บรรลุวิสัยทัศน์ “คนพิการเข้าถึงสิทธิได้จริง ดํารงชีวิตอิสระ ในสังคมอยู่เย็นเป็นสุขร่วมกันอย่างยั่งยืน” ด้วยการมีส่วนร่วมและบูรณาการเครือข่ายความร่วมมือของทุกภาคส่วน เพื่อยกระดับคุณภาพชีวิตคนพิการให้อยู่ในสังคมอย่างมีความสุข
นายกรัฐมนตรียังกล่าวถึงเป้าหมายในปี 2563 ว่า รัฐบาลพร้อมขับเคลื่อนงานตามประเด็นของสมัชชาเครือข่ายคนพิการระดับชาติ ได้แก่ การส่งเสริมให้คนพิการสามารถเข้าถึง สิทธิ สวัสดิการ การใช้ประโยชน์จากสิ่งอํานวยความสะดวก การพัฒนาและเชื่อมโยงข้อมูลด้านคนพิการ การคุ้มครองแรงงานคนพิการ และส่งเสริมการมีงานทําและอาชีพอิสระ การยกระดับศูนย์บริการคนพิการระดับจังหวัดและทั่วไป และการสร้างเจตคติที่ดีของสังคมต่อคนพิการ ทั้งนี้ต้องอาศัยความร่วมมือทั้งภาครัฐ เอกชน เครือข่ายคนพิการในทุกมิติร่วมมือขับเคลื่อนร่วมกัน
ในตอนท้ายนายกรัฐมนตรีได้ถ่ายภาพร่วมกับผู้บริหารและผู้แทนคนพิการ เยี่ยมชม นิทรรศการจัดแสดงการจ้างงานคนพิการ และร่วมขับร้องเพลงใจสู้หรือเปล่า ร่วมกับนักร้องวง S 25 ซึ่งเป็นนักร้องนักดนตรีผู้พิการ สร้างความประทับใจแก่ผู้พิการที่มาร่วมงานเป็นอย่างมาก
.........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมบัญชีกลาง เผย “โครงการข้อตกลงคุณธรรม (Integrity Pact)” ช่วยประหยัดงบประมาณกว่า 7.3 หมื่นล้านบาท มีหน่วยงานรัฐร่วมจัดทำข้อตกลงกว่า 106 โครงการ
วันศุกร์ที่ 24 มกราคม 2563
กรมบัญชีกลาง เผย “โครงการข้อตกลงคุณธรรม (Integrity Pact)” ช่วยประหยัดงบประมาณกว่า 7.3 หมื่นล้านบาท มีหน่วยงานรัฐร่วมจัดทําข้อตกลงกว่า 106 โครงการ
กรมบัญชีกลาง เผย“โครงการข้อตกลงคุณธรรม (Integrity Pact)” ตั้งแต่ปีงบประมาณ พ.ศ. 2558 - ปัจจุบัน มีหน่วยงานเข้าร่วมจัดทําข้อตกลงรวม 106 โครงการ มูลค่างบประมาณรวม 1,810,376.43 ล้านบาท ช่วยประหยัดงบประมาณได้กว่า 73,047.15 ล้านบาท
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า “ตามที่กรมบัญชีกลางในฐานะหน่วยงานที่มีภารกิจหลักในการกํากับดูแลและบริหารการใช้จ่ายเงินของแผ่นดินให้เกิดประโยชน์สูงสุด รวมถึงกําหนดมาตรฐาน หลักเกณฑ์ แนวทางปฏิบัติด้านการจัดซื้อจัดจ้างและการบริหารพัสดุภาครัฐให้เกิดความโปร่งใส ได้นําแนวคิดการทําข้อตกลงคุณธรรม (Integrity Pact) ซึ่งเป็นข้อตกลงที่เป็นลายลักษณ์อักษร กําหนดให้มีการลงนามร่วมกันระหว่าง 3 ฝ่าย คือ หน่วยงานของรัฐเจ้าของโครงการ ผู้ประกอบการที่จะเข้ายื่นข้อเสนอว่าจะไม่กระทําการทุจริตในการจัดซื้อจัดจ้าง และให้มีผู้สังเกตการณ์ (Observer) ซึ่งเป็นผู้มีความเชี่ยวชาญ มีประสบการณ์ และมีความรู้ความสามารถในโครงการจัดซื้อจัดจ้างนั้นๆ เข้าร่วมสังเกตการณ์ตั้งแต่ขั้นตอนการจัดทําร่างขอบเขตของงานหรือรายละเอียดของพัสดุที่จะทําการจัดซื้อจัดจ้าง และร่างเอกสารเชิญชวนจนถึงสิ้นสุดโครงการ เพื่อเป็นมาตรการป้องกันการทุจริตในการจัดซื้อจัดจ้างภาครัฐ และส่งเสริมให้เกิดการแข่งขัน
อย่างเป็นธรรม สร้างความเชื่อมั่นให้กับภาคเอกชน ทั้งนี้ข้อตกลงคุณธรรมได้ดําเนินการภายใต้พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ หมวด ๒ เรื่อง การมีส่วนร่วมของภาคประชาชนและผู้ประกอบการในการป้องกันการทุจริต โดยมีคณะกรรมการความร่วมมือป้องกันการทุจริตตามพระราชบัญญัติ (คปท.) ทําหน้าที่กํากับ ดูแล แนวทางการดําเนินงานข้อตกลงคุณธรรม” โฆษกกรมบัญชีกลาง กล่าว
โฆษกกรมบัญชีกลาง กล่าวเพิ่มเติมว่า “โครงการข้อตกลงคุณธรรม เริ่มดําเนินการตั้งแต่ปีงบประมาณ พ.ศ. 2558 – ปัจจุบัน โดยคณะกรรมการ ค.ป.ท. ได้คัดเลือกโครงการจัดซื้อจัดจ้างภาครัฐที่มีวงเงินตั้งแต่ 1,000 ล้านบาทขึ้นไป เข้าร่วมจัดทําข้อตกลงคุณธรรมโดยมีจํานวนรวมทั้งสิ้น 106 โครงการ มูลค่างบประมาณรวม 1,810,376.43 ล้านบาท และมีโครงการที่ได้จัดทําสัญญาจัดซื้อจัดจ้างแล้วจํานวน 53 โครงการ มูลค่าสัญญารวม 160,201.87 ล้านบาท ซึ่งสามารถประหยัดงบประมาณได้ 73,047.15 ล้านบาท คิดเป็น 31.32% ของงบประมาณโครงการที่ดําเนินการจัดหา ซึ่งมีผลมาจากการที่ผู้สังเกตการณ์ได้เข้าสังเกตการณ์ และให้ข้อเสนอแนะแก่หน่วยงานของรัฐเจ้าของโครงการ”
ทั้งนี้โครงการข้อตกลงคุณธรรม เป็นเครื่องมือที่ช่วยสนับสนุนการดําเนินงานของภาครัฐและภาคเอกชนให้ดําเนินโครงการอย่างสุจริต ทําให้ผู้ปฏิบัติงานสามารถปฏิบัติงานได้อย่างถูกต้อง ลดช่องทางการทุจริต ก่อให้เกิดความโปร่งใส ตรวจสอบได้ และทําให้การจัดซื้อจัดจ้างของภาครัฐเป็นไปอย่างมีประสิทธิภาพ และเกิดประโยชน์สูงสุด
รัฐบาลไทย-ข่าวทำเนียบรัฐบาล-สถานศึกษาควรมีมาตรการอย่างไร สำหรับการเปิดภาคเรียน ในวันที่ 1 ก.ค.นี้ ??
วันพฤหัสบดีที่ 11 มิถุนายน 2563
สถานศึกษาควรมีมาตรการอย่างไร สําหรับการเปิดภาคเรียน ในวันที่ 1 ก.ค.นี้ ??
สถานศึกษาควรมีมาตรการอย่างไร สําหรับการเปิดภาคเรียน ??
Q :สถานศึกษาควรมีมาตรการอย่างไร สําหรับการเปิดภาคเรียน ในวันที่1ก.ค.นี้??
A :1.ทําความสะอาดพื้นที่โดยรอบสถานศึกษาที่ต้องใช้ร่วมกัน อาทิ ห้องเรียน โต๊ะเรียน สนามเด็กเล่น ราวบันได ห้องน้ํา โรงอาหาร ซึ่งควรทําความสะอาดบ่อยครั้ง อย่างน้อยทุกชั่วโมง เพื่อไม่ให้เป็นแหล่งสะสมของเชื้อไวรัสฯ
2. ครู อาจารย์ เจ้าหน้าที่ของสถานศึกษา ต้องได้รับการตรวจหาเชื้อไวรัสฯ เป็นระยะ อย่างน้อยทุก2สัปดาห์
รัฐบาลไทย-ข่าวทำเนียบรัฐบาล-ราชกิจจานุเบกษา เผยแพร่ พ.ร.บ.ประกอบรัฐธรรมนูญว่าด้วยการป้องกันและปราบปรามการทุจริต พ.ศ. ๒๕๖๑
วันจันทร์ที่ 23 กรกฎาคม 2561
ราชกิจจานุเบกษา เผยแพร่ พ.ร.บ.ประกอบรัฐธรรมนูญว่าด้วยการป้องกันและปราบปรามการทุจริต พ.ศ. ๒๕๖๑
ราชกิจจานุเบกษา เมื่อวันที่ ๒๑ กรกฎาคม ๒๕๖๑ เผยแพร่พระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. ๒๕๖๑ จํานวนทั้งสิ้น ๒๐๐ มาตรา
ราชกิจจานุเบกษา เมื่อวันที่ ๒๑ กรกฎาคม ๒๕๖๑ เผยแพร่พระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. ๒๕๖๑จํานวนทั้งสิ้น ๒๐๐ มาตราโดยยกเลิกพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. ๒๕๔๒ รวมทั้งพระราชบัญญัติและประกาศต่าง ๆ ที่เกี่ยวข้องรวม ๘ ฉบับมีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
เหตุผลในการประกาศใช้พระราชบัญญัติประกอบรัฐธรรมนูญฉบับนี้คือ โดยที่รัฐธรรมนูญแห่งราชอาณาจักรไทยได้บัญญัติหน้าที่และอํานาจของคณะกรรมการป้องกันและปราบปรามการทุจริตแห่งชาติ (คณะกรรมการ ป.ป.ช.) ในการจัดให้มีมาตรการหรือแนวทางที่จะทําให้การปฏิบัติหน้าที่มีประสิทธิภาพ ประสิทธิผล เกิดความรวดเร็ว สุจริต และเที่ยงธรรม รวมทั้งได้เปลี่ยนแปลงคุณสมบัติและลักษณะต้องห้าม ตลอดจนวาระการดํารงตําแหน่งไว้ อีกทั้งได้บัญญัติให้รัฐมีหน้าที่ส่งเสริม สนับสนุน และให้ความรู้แก่ประชาชนถึงอันตรายที่เกิดจากการทุจริตและประพฤติมิชอบทั้งในภาครัฐและภาคเอกชน และจัดให้มีมาตรการและกลไกที่มีประสิทธิภาพในการป้องกันและขจัดการทุจริตและประพฤติมิชอบดังกล่าวอย่างเข้มงวดตามมาตรา ๖๓ ของรัฐธรรมนูญ
จึงเป็นการสมควรบัญญัติกฎหมายประกอบรัฐธรรมนูญว่าด้วยการป้องกันและปราบปรามการทุจริตขึ้นใหม่ให้สอดคล้องกับบทบัญญัติของรัฐธรรมนูญ จึงจําเป็นต้องตราพระราชบัญญัติประกอบรัฐธรรมนูญนี้ โดยมีจํานวนทั้งสิ้น ๒๐๐ มาตรามีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป หรือในวันที่ ๒๒ กรกฎาคม ๒๕๖๑
อ่านราชกิจจานุเบกษาโดยละเอียดที่ราชกิจจานุเบกษา
นอกจากนี้ เมื่อวันที่ ๒๐ กรกฎาคม ๒๕๖๑ราชกิจจานุเบกษาได้เผยแพร่ประกาศพนักงานเจ้าหน้าที่ สํานักงาน ปปง. เรื่อง ให้ผู้เสียหายยื่นคําร้องขอคุ้มครองสิทธิจากการกระทําความผิดมูลฐานซึ่งคณะกรรมการธุรกรรมได้มีมติในการประชุมครั้งที่ ๑๓/๒๕๖๑ เมื่อวันที่ ๑๗ กรกฎาคม ๒๕๖๑ ให้ยึดทรัพย์สินที่เกี่ยวกับการกระทําผิดรายนายเกษม กลั่นยิ่ง กับพวก ไว้ชั่วคราว จํานวน ๓๐ รายการ พร้อมดอกผล มีกําหนดไม่เกิน ๙๐ วันโดยผู้เสียหายที่ได้รับความเสียหายในทางทรัพย์สินจากการกระทําความผิดมูลฐานในรายคดีข้างต้น และไม่อาจดําเนินการเพื่อขอคืนทรัพย์สินหรือชดใช้คืนความเสียหายดังกล่าวได้ตามกฎหมายอื่นหรือดําเนินการตามกฎหมายอื่นแล้วแต่ไม่เป็นผล สามารถยื่นคําร้องพร้อมหลักฐานแสดงรายละเอียดแห่งความเสียหายและจํานวนความเสียหายที่ได้รับ ต่อพนักงานเจ้าหน้าที่ ณ สํานักงาน ปปง. ภายใน ๓๐ วัน นับแต่วันที่ได้ประกาศในราชกิจจานุเบกษา
อ่านราชกิจจานุเบกษาโดยละเอียดที่ราชกิจจานุเบกษา
Rewriter/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-สธ.เผยสงกรานต์ 60 คนไทยใส่ใจความปลอดภัยมากขึ้น ช่วยลดบาดเจ็บ-เสียชีวิตได้ร้อยละ 11.76
วันอังคารที่ 18 เมษายน 2560
สธ.เผยสงกรานต์ 60 คนไทยใส่ใจความปลอดภัยมากขึ้น ช่วยลดบาดเจ็บ-เสียชีวิตได้ร้อยละ 11.76
กระทรวงสาธารณสุข เผยการบูรณาการพลังประชารัฐ เพื่อลดการบาดเจ็บและเสียชีวิตจากการจราจร ในเทศกาลสงกรานต์ 2560 พบคนไทยใส่ใจความปลอดภัยมากขึ้นในการสวมหมวกนิรภัย คาดเข็มขัดนิรภัย ช่วยลดการบาดเจ็บและเสียชีวิตจากปีก่อนร้อยละ 11.76
สธ.เผยสงกรานต์ 60 คนไทยใส่ใจความปลอดภัยมากขึ้น ช่วยลดบาดเจ็บ-เสียชีวิตได้ร้อยละ 11.76
กระทรวงสาธารณสุข เผยการบูรณาการพลังประชารัฐ เพื่อลดการบาดเจ็บและเสียชีวิตจากการจราจร ในเทศกาลสงกรานต์ 2560 พบคนไทยใส่ใจความปลอดภัยมากขึ้นในการสวมหมวกนิรภัย คาดเข็มขัดนิรภัย ช่วยลดการบาดเจ็บและเสียชีวิตจากปีก่อนร้อยละ 11.76 ส่วนผลการตรวจเตือน/จับตามพ.ร.บ.ควบคุมเครื่องดื่มแอลกอฮอล์ 3,264 แห่ง พบกระทําผิดส่งดําเนินคดี 159 ราย
วันนี้(18 เมษายน 2560) ที่ กระทรวงสาธารณสุขนายแพทย์โสภณ เมฆธน ปลัดกระทรวงสาธารณสุขให้สัมภาษณ์ว่า การดําเนินการป้องกันและลดการบาดเจ็บจากการจราจรทางถนน ในช่วงเทศกาลสงกรานต์ ปี 2560 ตั้งแต่วันที่ 11-17 เมษายน 2560 ด้วยความห่วงใยจากรัฐบาล ร่วมกับภาคีเครือข่ายสานพลังประชารัฐ ข้อมูลจากศูนย์ปฏิบัติการฉุกเฉินด้านการแพทย์และการสาธารณสุข กระทรวงสาธารณสุข พบว่าในรอบ 7 วัน มีผู้เสียชีวิต 390 คน ซึ่งลดลงร้อยละ 11.76 จากปี 2559 จากผู้เสียชีวิต 442 คน ในจํานวนพบผู้บาดเจ็บ และเสียชีวิตมีการสวมหมวกนิรภัย 3,594 คน ร้อยละ 15.57 คาดเข็มขัดนิรภัย 786 คน ร้อยละ 26.55 ซึ่งเป็นผลจากการที่ประชาชนได้ให้ความใส่ใจความปลอดภัยมากขึ้น โดยการใช้อุปกรณ์นิรภัย เช่น สวมหมวกนิรภัยทั้งคนขับ-ซ้อนท้าย คาดเข็มขัดนิรภัยทุกที่นั่ง เป็นต้น
นพ.โสภณ กล่าวเพิ่มเติมว่า กระทรวงสาธารณสุข ให้ความช่วยเหลือด้านการแพทย์และสาธารณสุข ตั้งแต่วันที่ 11-17 เมษายน 2560 ข้อมูลรายงาน ณ วันที่ 18 เมษายน 2560 เวลา 13.00 น. มีผู้บาดเจ็บ เข้ารับการรักษาในโรงพยาบาลในสังกัด 28,504 คน ในจํานวนนี้บาดเจ็บสาหัสนอนพักรักษาในโรงพยาบาล 4,189 คน พบมีการดื่มสุรา 8,229 คน คิดเป็นร้อยละ 28 ในจํานวนนี้เป็นเยาวชนอายุต่ํากว่า 20 ปี 1,671 คน คิดเป็นร้อยละ 20 ของผู้ที่ดื่มสุราทั้งหมด จากความร่วมมือจากสํานักงานตํารวจแห่งชาติ ได้มีการเจาะเลือดตรวจแอลกอฮอล์ในผู้ขับขี่รถทั้ง 2 ฝ่าย ที่ประสบอุบัติเหตุจนมีผู้บาดเจ็บสาหัสหรือเสียชีวิต ข้อมูลระหว่างวันที่ 11-16 เมษายน 2560 ดําเนินการเจาะเลือดตรวจแอลกอฮอล์ส่งตรวจ 610 ราย แยกเป็นผู้ขับขี่ 553 ราย ซึ่งในจํานวนนี้เป็นเยาวชนอายุต่ํากว่า 20 ปี 84 ราย คู่กรณีของผู้โดยสาร 39 ราย คู่กรณีของคนเดินเท้า 9 ราย และไม่ทราบว่าเป็นคู่กรณี 9 ราย
ทางด้านนายแพทย์เจษฏา โชคดํารงสุข อธิบดีกรมควบคุมโรคกล่าวว่า การตรวจเตือนบังคับใช้กฎหมาย พระราชบัญญัติควบคุมเครื่องดื่มแอลกอฮอล์ พ.ศ. 2551 ในช่วงวันที่ 11-17 เมษายน 2560 ผลตรวจเตือนทั้งหมด 3,264 แห่ง ได้แก่ สถานีบริการน้ํามันเชื้อเพลิง ร้านสะดวกซื้อ สถานีขนส่ง ร้านอาหาร เป็นต้น พบผู้ประกอบการทําผิดและส่งดําเนินคดี 159 ราย ได้แก่ 1.ขายในช่วงเวลาห้ามขาย 60 ราย 2.ขายในสถานที่ห้ามขาย 42 ราย 3.ส่งเสริมการตลาด 19 ราย 4. ไม่มีใบอนุญาตขาย 16 ราย ซึ่งกระทําความผิดตาม พรบ.สุรา ของกรมสรรพสามิต มีโทษปรับ 500-2,000 บาท 5. ดื่มในที่ห้าม 14 ราย 6.ขายด้วยวิธีลด แลก แจก แถม 3 ราย มีโทษจําคุก 6 เดือน ปรับไม่เกิน 10,000บาท หรือทั้งจําทั้งปรับ 7.ขายให้เด็กอายุต่ํากว่า 20 ปี 4 ราย มีโทษจําคุก 1 ปี ปรับ 20,000บาท หรือทั้งจําทั้งปรับ และ8.อื่นๆ 1 ราย
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงปารีส อำนวยความสะดวกและส่งคนไทยจำนวน 16 คน กลับประเทศไทย โดยเที่ยวบินพิเศษของสายการบินไทย [กระทรวงการต่างประเทศ]
วันพุธที่ 6 พฤษภาคม 2563
สถานเอกอัครราชทูต ณ กรุงปารีส อํานวยความสะดวกและส่งคนไทยจํานวน 16 คน กลับประเทศไทย โดยเที่ยวบินพิเศษของสายการบินไทย [กระทรวงการต่างประเทศ]
สถานเอกอัครราชทูต ณ กรุงปารีส อํานวยความสะดวกและส่งคนไทยจํานวน 16 คน กลับประเทศไทย โดยเที่ยวบินพิเศษของสายการบินไทย
เมื่อวันที่ 4 พฤษภาคม 2563 นายศรัณย์ เจริญสุวรรณ เอกอัครราชทูต ณ กรุงปารีส พร้อมด้วยข้าราชการสถานเอกอัครราชทูตฯ ได้เดินทางไปยังท่าอากาศยาน Charles de Gaulle กรุงปารีส เพื่ออํานวยความสะดวกให้แก่ผู้โดยสารคนไทยจํานวน 16 คน เดินทางกลับประเทศไทยโดยเที่ยวบินพิเศษของสายการบินไทย เที่ยวบินที่ TG933 ซึ่งได้รับอนุมัติจากศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ให้นําผู้โดยสารคนไทยเดินทางเข้าประเทศไทยได้ตามโควตา โดยเครื่องบินพิเศษดังกล่าว ออกเดินทางจากท่าอากาศยานนานาชาติกรุงปารีส เมื่อเวลา 21.20 น. และมีกําหนดถึงท่าอากาศยานสุวรรณภูมิ ในวันที่ 5 พฤษภาคม 2563 เวลา 13.35 น. ซึ่งผู้โดยสารทั้ง 16 คนรับทราบและยินดีปฏิบัติตามข้อกําหนดในการกักตัวเพื่อกักกันโรคตามนโยบายของรัฐบาลเป็นเวลา 14 วัน
เอกอัครราชทูตฯ ได้พูดคุยกับผู้โดยสารถึงสถานการณ์การระบาดของเชื้อไวรัส Covid-19 และการปรับตัวของโลกต่อจากนี้ เพื่อให้ผ่านพ้นวิกฤต Covid-19 ไปด้วยกัน และได้กล่าวให้กําลังใจและขอบคุณผู้เดินทางทุกท่านที่ให้ความร่วมมือในการเดินทางครั้งนี้เป็นอย่างดี โดยเฉพาะเรื่องการจัดเตรียมเอกสารที่เกี่ยวข้องต่าง ๆ นอกจากนี้ เอกอัครราชทูตฯ ยังได้มอบ “ถุงกําลังใจ” ซึ่งเป็นชุดของอุปโภคบริโภคแก่ผู้โดยสารคนไทยก่อนเดินทางไปขึ้นเครื่องด้วย
ในการปฏิบัติภารกิจครั้งนี้ สถานเอกอัครราชทูตฯ ขอขอบคุณกระทรวงการต่างประเทศ บริษัทการบินไทย จํากัด (มหาชน) กรุงปารีส และหน่วยงานไทยที่เกี่ยวข้องทุกหน่วยงาน ที่ทําให้สามารถส่งกลับคนไทยกลับประเทศได้สําเร็จลุล่วงด้วยดี
อนึ่ง สถานเอกอัครราชทูตฯ ตระหนักดีว่าอาจมีคนไทยในฝรั่งเศส โมนาโก และแอลจีเรีย จํานวนหนึ่งที่มีความประสงค์จะเดินทางกลับประเทศไทยในช่วงนี้แต่ไม่สามารถโดยสารเที่ยวบินปกติได้ จึงขอให้ท่านที่มีความจําเป็นต้องเดินทางกลับประเทศไทยอย่างเร่งด่วน โปรดลงชื่อกับสถานเอกอัครราชทูตฯ ที่ https://tinyurl.com/yawr6ya7 (ท่านที่เคยลงทะเบียน หรือเคยแจ้งสถานเอกอัครราชทูตฯ มาแล้วก่อนหน้านี้ทางอีเมล์ ไม่ต้องลงชื่อซ้ํา) เพื่อที่สถานเอกอัครราชทูตฯ จะได้ติดต่อกับท่าน เพื่อยืนยันความพร้อมในการเดินทางเมื่อมีเที่ยวบินพิเศษไปยังประเทศไทย และเพื่อการขออนุมัติจากส่วนราชการไทยที่เกี่ยวข้องตามนโยบายของ ศบค. ที่ต้องการบริหารจัดการผู้เดินทางกลับจากต่างประเทศทั่วโลก จํานวน 200 คน/วัน ตามศักยภาพในการควบคุมการแพร่ระบาดของเชื้อ COVID-19
รัฐบาลไทย-ข่าวทำเนียบรัฐบาล-ศธ.จัดกิจกรรมออกกำลังกาย ตามนโยบายของรัฐบาลในการสร้างเสริมสุขภาพเจ้าหน้าที่ของรัฐ
วันพฤหัสบดีที่ 1 ธันวาคม 2559
ศธ.จัดกิจกรรมออกกําลังกาย ตามนโยบายของรัฐบาลในการสร้างเสริมสุขภาพเจ้าหน้าที่ของรัฐ
กระทรวงศึกษาธิการ เริ่มต้นกิจกรรมออกกําลังกาย ภายในกระทรวงศึกษาธิการและหน่วยงานต่าง ๆ ในสังกัดพร้อมกันทั่วประเทศ ตามนโยบายของรัฐบาลในการสร้างเสริมสุขภาพเจ้าหน้าที่ของรัฐ เพื่อเสริมสร้างสุขภาพที่ดีให้กับร่างกายและจิตใจ
เมื่อวันพุธที่ 30 พฤศจิกายน 2559เวลา15.00น.ณ บริเวณสนามหญ้าหน้ากระทรวงศึกษาธิการ,พล.อ.ดาว์พงษ์ รัตนสุวรรณ รัฐมนตรีว่าการกระทรวงศึกษาธิการพร้อมด้วย พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ ใส่ชุดวอร์มร่วมกิจกรรมการออกกําลังกายของกระทรวงศึกษาธิการโดยมีผู้บริหารฝ่ายการเมือง ผู้บริหารองค์กรหลัก ข้าราชการ และบุคลากรทุกสังกัดของกระทรวงศึกษาธิการ ออกกําลังกายร่วมกันซึ่งจัดเป็นครั้งแรกตามนโยบายของพล.อ.ประยุทธ์ จันทร์โอชา นายกรัฐมนตรีเพื่อต้องการเสริมสร้างร่างกายและจิตใจให้มีสุขภาพแข็งแรง มีภูมิต้านทานห่างไกลโรคภัย และผ่อนคลายความเครียดจากการทํางาน ช่วยให้สมองปลอดโปร่งสดชื่น
รมว.ศึกษาธิการ กล่าวขอบคุณทุกท่านที่ได้ร่วมกิจกรรมการออกกําลังกายภายในหน่วยงานราชการ และจะจัดอย่างต่อเนื่องทุกวันพุธ เวลา 15.00-16.30 น.โดยขอความร่วมมือบุคลากรทุกท่านเข้าร่วมกิจกรรมออกกําลังกายตามความเหมาะสมกับศักยภาพของแต่ละบุคคล ณ สถานที่และหน่วยงาน
ทั้งนี้ ได้เห็นภาพข่าวการจัดกิจกรรมของหน่วยงานต่าง ๆเช่น สํานักงานคณะกรรมการการอุดมศึกษา ที่ตั้งอยู่ถนนศรีอยุธยา หรือสํานักงานเขตพื้นที่การศึกษา รวมทั้งหน่วยงานในสังกัด ต่างมีกิจกรรมให้บุคลากรได้เลือกการออกกําลังกายอย่างหลากหลาย เช่นฟิตเนส, แอโรบิค, เปตอง, ฮูล่าฮูป, กระโดดเชือก, เดินและวิ่ง, ฟุตซอล, เทเบิลเทนนิส, แบดมินตัน, แชร์บอล เป็นต้น
ทั้งนี้ ก่อนเริ่มกิจกรรมออกกําลังกาย รมว.ศึกษาธิการ ได้นําผู้เข้าร่วมกิจกรรมได้อบอุ่นร่างกาย เพื่อเตรียมความพร้อม และเพื่อป้องกันอาการบาดเจ็บของกล้ามเนื้อจากการออกกําลังกายจากนั้น รมว.ศึกษาธิการ พร้อมด้วยพล.อ.สุรเชษฐ์ ชัยวงศ์ และคณะ ได้เยี่ยมชมและเล่นกีฬาในประเภทต่าง ๆ ร่วมกับบุคลากรอย่างเป็นกันเอง ดังนี้
แอโรบิคที่สนามหญ้าหน้าอาคารราชวัลลภ หน้าหอพักคุรุสภา
เทเบิลเทนนิสที่ด้านหน้าอาคารสํานักงานคณะกรรมการการอาชีวศึกษา และพื้นที่หลังองค์พระพุทธรูปประจํากระทรวง
แบดมินตันที่ด้านหน้าอาคารสํานักงาน กศน. และสํานักงานคณะกรรมการการศึกษาขั้นพื้นฐาน
ตะกร้อที่ด้านหน้าอาคารสํานักงาน กศน. และสํานักงานคณะกรรมการการศึกษาขั้นพื้นฐาน
ฟุตซอลที่ลานจอดรถสํานักงานคณะกรรมการการศึกษาขั้นพื้นฐาน
แชร์บอล และวอลเลย์บอลที่สนามหญ้าข้างหอประชุมคุรุสภา
ฟิตเนสและการออกกําลังกายกล้ามเนื้อภายในอาคารสํานักงานคณะกรรมการส่งเสริมการศึกษาเอกชน และบริเวณข้างห้องสื่อมวลชน
เปตอง ที่สนามเปตองข้างอาคารรัชมังคลาภิเษก
โอกาสนี้ รมว.ศึกษาธิการ ได้กล่าวขอบคุณข้าราชการและเจ้าหน้าที่ทุกท่านที่ให้ความร่วมมือในการเข้าร่วมกิจกรรมออกกําลังกาย ซึ่งองค์การอนามัยโลก (World Health Organization:WHO) แห่งสหประชาชาติ ยังได้ชื่นชมนโยบายของไทยในการสร้างเสริมสุขภาพเจ้าหน้าที่ของรัฐในครั้งนี้ และหวังให้นานาชาติยึดเป็นแบบอย่างด้วย
รัฐบาลไทย-ข่าวทำเนียบรัฐบาล-สธ.เตือนจัดฟันแฟชั่น อันตรายมาก ฟันล้ม ฟันผุ เหงือกอักเสบ ติดเชื้อ
วันอังคารที่ 8 พฤษภาคม 2561
สธ.เตือนจัดฟันแฟชั่น อันตรายมาก ฟันล้ม ฟันผุ เหงือกอักเสบ ติดเชื้อ
กระทรวงสาธารณสุข เตือนประชาชน จัดฟันแฟชั่น อันตรายทั้งฟันล้ม ฟันผุ รากฟันละลาย เหงือกอักเสบ ติดเชื้อจากอุปกรณ์ไม่สะอาด ผู้ให้บริการจัดฟันแฟชั่น และร้านจัดฟันเถื่อน ผิดกฎหมาย มีโทษทั้งจําคุก ปรับ หรือทั้งจําทั้งปรับ
แพทย์หญิงอัมพร เบญจพลพิทักษ์ รองอธิบดีกรมอนามัยและโฆษกกระทรวงสาธารณสุข ให้สัมภาษณ์ว่า กระทรวงสาธารณสุข จะดําเนินการตามกฎหมายกับผู้ให้บริการจัดฟันแฟชั่น โดยผู้ที่ไม่ใช่ทันตแพทย์ และขอเตือนประชาชนว่า อย่าจัดฟันแฟชั่นเพราะอยากสวยตามสมัยนิยม เพราะเป็นอันตรายต่อช่องปากและฟัน ทั้งฟันล้ม ฟันผุ รากฟันละลาย เหงือกอักเสบ ติดเชื้อจากอุปกรณ์ไม่สะอาด ดังจะเห็นจากข่าวที่เกิดขึ้นบ่อย ๆ โดยการเปิดร้านจัดฟันแฟชั่น ถือเป็นการกระทําผิดกฎหมายตาม พ.ร.บ.สถานพยาบาล พ.ศ. 2541 ฐานเปิดคลินิกเถื่อน มีโทษจําคุกไม่เกิน 5 ปี หรือปรับไม่เกิน 100,000 บาท หรือทั้งจําทั้งปรับ การให้บริการจัดฟันโดยที่มิใช่ทันตแพทย์ จะมีความผิดตามพ.ร.บ.วิชาชีพทันตกรรม พ.ศ. 2537 ฐานประกอบวิชาชีพทันตกรรมโดยไม่ได้รับอนุญาต มีโทษจําคุกไม่เกิน 3 ปี หรือปรับไม่เกิน 30,000 บาท หรือทั้งจําทั้งปรับ
นอกจากนี้ สํานักงานคณะกรรมการอาหารและยา (อย.)อยู่ระหว่างดําเนินการกําหนดให้วัสดุทันตกรรมสําหรับงานจัดฟันทุกรายการ เป็นผลิตภัณฑ์ที่ต้องขึ้นทะเบียนเครื่องมือแพทย์ เพื่อให้มีการควบคุมตั้งแต่การนําเข้า การผลิต จําหน่าย และการโฆษณาตาม พ.ร.บ.เครื่องมือแพทย์ พ.ศ.2551 และคณะกรรมการคุ้มครองผู้บริโภค กองคุ้มครองผู้บริโภค ด้านธุรกิจขายตรงและการตลาดแบบตรง ได้ออกประกาศเรื่อง ห้ามขายอุปกรณ์จัดฟันผู้ที่ดําเนินธุรกิจจัดฟันแฟชั่นออนไลน์ที่เชิญชวนให้ผู้บริโภคจัดฟันแฟชั่น และผู้ประกอบการที่รับทํารีเทนเนอร์โดยให้ผู้บริโภคส่งรอยพิมพ์ปากโดยไม่มีคําสั่งจากทันตแพทย์ รวมทั้งผู้ที่ขายอุปกรณ์จัดฟันทุกประเภท เป็นการกระทําที่ผิดกฎหมาย มีโทษจําคุก 5ปีปรับไม่เกิน 500,000 บาท หรือทั้งจําทั้งปรับ
ด้าน ทันตแพทย์หญิงปิยะดา ประเสริฐสม ผู้อํานวยการกองทันตสาธารณสุข กรมอนามัย กล่าวว่า การจัดฟันเป็นการรักษาความผิดปกติในการเรียงตัวของฟันที่ทําให้เกิดผลกระทบต่อรูปร่างปากและใบหน้า เช่น ฟันซ้อนเกการสบฟันไม่ดี การมีช่องห่างระหว่างฟัน ซึ่งจะต้องทําโดยทันตแพทย์ผู้เชี่ยวชาญด้านการจัดฟัน วางแผนปรับเปลี่ยนตําแหน่งของฟันให้เลื่อนมายังตําแหน่งที่ถูกต้อง ฟันเรียงอย่างสวยงาม เพิ่มประสิทธิภาพการบดเคี้ยว แต่การจัดฟันแฟชั่น กระทําโดยผู้ที่ไม่มีความรู้ทางทันตกรรม จึงไม่รู้เท่าทันถึงผลที่จะตามมา เช่น แรงที่เกิดจากลวดจัดฟัน อาจติดลวดจัดฟันให้ลูกค้าโดยมีแรงจากลวดมากเกินไปส่งผลให้ฟันเกิดการเคลื่อนไปในทิศทางที่ไม่ต้องการ จนฟันเรียงตัวผิดรูป หรือทําให้รากฟันละลายจนฟันตายได้ นอกจากนี้ อุปกรณ์ที่ใช้ในการจัดฟันอาจไม่ผ่านการฆ่าเชื้อ หรือฆ่าเชื้อไม่ถูกวิธี ทําให้เกิดการสะสมของเชื้อโรคที่อุปกรณ์เหล่านี้ และเกิดการแพร่กระจายของเชื้อโรคที่อาจเป็นโรคติดต่อ เช่น โรคตับอักเสบ ขณะติดเครื่องมือได้
นอกจากนี้ วัสดุที่ใช้ในการจัดฟันแฟชั่นอาจเป็นวัสดุที่ไม่มีคุณภาพ มีการปนเปื้อนของสารพิษต่างๆ เช่นสนิม ปรอท แคดเมียม สารหนูจากลูกปัดหรือลวดจัดฟันที่ไม่ได้คุณภาพซึ่งสารพิษเหล่านี้จะถูกดูดซึม สะสมเข้าไปในร่างกายอย่างต่อเนื่องนอกจากนั้นการมีเครื่องมือจัดฟันในช่องปากจะขัดขวางต่อการทําความสะอาดช่องปาก ถ้าไม่ได้รับการดูแลอย่างถูกวิธีจะทําให้เกิดฟันผุ หรือโรคเหงือกอักเสบตามมา
********************************* 8 พฤษภาคม 2561
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 6 กรกฎาคม 2563 [กระทรวงสาธารณสุข]
วันจันทร์ที่ 6 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 6 กรกฎาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 6 กรกฎาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 5 ราย เป็นผู้ที่เดินทางกลับจากประเทศคูเวตและเข้ารับการเฝ้าระวังกักตัวในสถานที่รัฐจัดให้ (ทุกรายได้รับการตรวจ พบเชื้อแต่ไม่มีอาการ) มีผู้ป่วยกลับบ้านได้ 1 ราย ทําให้มีผู้ป่วยกลับบ้านสะสม 3,072 ราย หรือคิดเป็นร้อยละ 96.15 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 65 ราย หรือร้อยละ 2.03 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,195 ราย
นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค กล่าวว่า สถานการณ์การติดเชื้อในประเทศไทยขณะนี้ ผู้ติดเชื้อรายใหม่ยังคงเป็นคนไทยที่เดินทางกลับจากต่างประเทศ และไม่พบผู้ติดเชื้อภายในประเทศต่อเนื่องมา 42 วันแล้ว การที่ประเทศไทยไม่มีรายงานผู้ติดเชื้อรายใหม่ในประเทศ มาจากความร่วมมือของคนไทยทุกคนร่วมมือกันในการป้องกันตัวเอง ทั้งการสวมหน้ากากอนามัย/หน้ากากผ้า เว้นระยะห่าง ล้างมือบ่อยๆ อย่างไรก็ตามการที่ไม่พบผู้ติดเชื้อรายใหม่ในประเทศ ไม่ได้หมายความว่าประเทศไทยปราศจากเชื้อ ยังคงมีเชื้อโรคและอาจเกิดการระบาดเป็นกลุ่มก้อนได้ หากคนไทย ประมาท การ์ดตก อาจเกิดการระบาดซ้ําเช่นเดียวกับบทเรียนในหลายประเทศ ที่พบการระบาดเป็นกลุ่มก้อนจากสถานที่ที่มีคนรวมอยู่จํานวนมาก เช่น ตลาด สถานบันเทิง
ดังนั้นในช่วงวันหยุดยาว เทศกาลวันอาสาฬหบูชา และเข้าพรรษา มีประชาชนจํานวนมากได้เดินทางออกต่างจังหวัดเพื่อกลับภูมิลําเนา ทําบุญ ท่องเที่ยว ส่งผลให้สถานที่ท่องเที่ยวต่างๆ มีการรวมตัวของคนจํานวนมาก เกิดความแออัด นับเป็นพื้นที่ที่มีความเสี่ยงอาจเกิดการแพร่กระจายของเชื้อโควิด 19 และโรคระบบทางเดินหายใจอื่นๆ ได้ ขอให้ทุกคนคงมาตรการป้องกันตัวเอง การใส่หน้ากากอนามัย/หน้ากากผ้าทุกครั้งที่ออกจากบ้านและตลอดเวลาที่เข้าไปใช้บริการในสถานที่ต่างๆ เพื่อช่วยป้องกันการรับเชื้อได้ ร่วมกับการเว้นระยะห่าง การล้างมือบ่อยๆ เลี่ยงการนํามือไปจับพื้นผิวที่มีผู้สัมผัสบ่อย เช่น ราวบันได โต๊ะ ปุ่มกดลิฟต์ งดการนํามือมาสัมผัสใบหน้า ตา จมูก ปาก และลงทะเบียน เข้า-ออก พร้อมประเมินกิจการ/สถานที่ ที่เข้าใช้บริการในแพลตฟอร์ม และแอปพลิเคชัน “ไทยชนะ” ทุกครั้ง เพื่อประโยชน์หากมีผู้ติดเชื้อ กรมควบคุมโรคจะใช้เป็นข้อมูลในการติดตามผู้สัมผัสเพื่อนําเข้าสู่ระบบการเฝ้าระวัง ป้องกัน ควบคุมโรคต่อไป และที่สําคัญคือเมื่อป่วยต้องอยู่บ้านพักรักษาตัวไม่ไปในสถานที่ต่างๆ เพื่อป้องกันการแพร่เชื้อสู่ผู้อื่น
รัฐบาลไทย-ข่าวทำเนียบรัฐบาล-๔๑ ปี สำนักงาน ป.ป.ส. มุ่งมั่นแก้ไข ขจัดภัยยาเสพติด
วันพฤหัสบดีที่ 16 พฤศจิกายน 2560
๔๑ ปี สํานักงาน ป.ป.ส. มุ่งมั่นแก้ไข ขจัดภัยยาเสพติด
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม ร่วมแสดงความยินดีเนื่องในโอกาส ครบรอบ ๔๑ ปี สํานักงาน ป.ป.ส.
ในวันพฤหัสบดีที่ ๑๖ พฤศจิกายน ๒๕๖๐ เวลา ๑๑.๐๐ น.
ณ สํานักงาน ป.ป.ส. ถนนดินแดง กทม.
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ร่วมแสดงความยินดีเนื่องในโอกาส ครบรอบ ๔๑ ปี สํานักงาน ป.ป.ส.
โดยมี นายศิรินทร์ยา สิทธิชัย เลขาธิการ ป.ป.ส. ให้การต้อนรับ
สําหรับภายในงาน มีหน่วยงานจากภาครัฐ และเอกชนเข้าร่วมแสดงความยินดี
พร้อมบริจาคเงินสมทบทุน กองทุน “กําลังใจ พ้นภัยยาเสพติด”
โดยรายได้จะนําไปช่วยเหลือผู้ผ่านการบําบัดรักษายาเสพติดต่อไป
ตามแผนงานช่วยเหลือผู้ผ่านการบําบัดรักษายาเสพติด ที่ให้โอกาส
ให้ทุนประกอบอาชีพผู้ผ่านการบําบัดฯ
เพื่อเป็นแรงจูงใจให้ผู้เสพ/ผู้ติดสมัครใจเข้าบําบัดฯ และเชื่อในกระบวนการรักษาฯ
และสร้างความเข้าใจแก่ประชาชนว่า “ผู้เสพ คือ ผู้ป่วย” ต้องได้รับการบําบัดรักษา
และให้โอกาสกลับมาใช้ชีวิตปกติในสังคมได้ นอกจากนี้เลขาธิการ ป.ป.ส.
ได้มอบรางวัลให้แก่ข้าราชการพลเรือนดีเด่นและพนักงานราชการดีเด่น
ประจําปี ๒๕๖๐ ด้วย